Kimono

yaiku sandhangan tradhisional Jepang. Kimono tegesé klambi utawa barang kang dianggo (ki tegesé anggo, lan mono tegesé barang).

Jaman saiki, kimono dhapuré kaya huruf "T", mirib mantel kang lengené dawa lan ana krahé. Dawané kimono digawé nganti ing sikil pérangan ngisor. Wong wadon kang nganggo kimono dhapuré klambiné yaiku klambi terusan, nanging wong lanang nggunakaké kimono kang dhapuré stelan. Krah pérangan tengen kuduné ana ing ngisor krah pérangan tengen. Sabuk kain kang diarani obi dianggo ing pérangan weteng utawa bangkékan lan ditaléni ing pérangan geger. Nalika nganggo kimono uga kudu nganggo zōri utawa geta kanggo nutup tlapakan sikil.Tentang kimono hanamiweb.com(dipunundhuh tanggal 2 Juni 2011)

Kimono saiki luwih kerep dianggo wong wédok. Kimono dianggo nalika ana acara-acara kang mirunggan. Wong wadon kang durung kawin nganggo kimono kang diarani furisode. Ciri khas furisode yaiku lengené kang amba meh tekan ngisor. Wong wadon kang umuré wis 20 taun nganggo furisode kanggo nekani seijin shiki. Wong lanang nganggo kimono ing riyaya nganténan, upacara ngombé teh, lan ing acara] formal liyané. Nalika ing njaba panggonan sumo, pesumo kang profésional kudu nganggo kimono. Bocah-bocah nganggo kimono nalika nekani acara karaméan Shichi-Go-San. Saliyané iku kimono uga dianggo wong kang kerja ing babagan indhustri jasa lan pariwisata, pelayan wadon ing rumah makan tradhisional (ryōtei) lan pegawé panginepan tradhisional (ryokan).[Sharnoff, Lora,Grand Sumo.1993.Weatherhill.isbn=0-8348-0283-x}}

 Aksésori lan pelengkap 
 Hakama
Hakama yaiku clana dawa wong lanang kang digawé saka bahan kang wernané peteng. Clana jinis iki asalé saka daratan Cina lan wiwit dikenal wiwit jaman Asuka. Saliyané dianggo pandhita Shinto, hakama uga dianggo wong lanang lan wong wadon ing babagan ulah raga bela diri kaya ta kendo utawa kyudo.
 Geta
Geta yaiku sandhal kang ana haké. Sandal iki digawé saka kayu. Maiko nganggo geta kang hake dhuwur lan kandel kang diarani pokkuri.
 Kanzashi
Kanzashi yaiku rerenggan rambut kang dhapuré kaya tusuk konde kang dianggo ing rambut nalika nganggo kimono.
 Obi
Obi yaiku sabuk saka kain kang dililitaké ing awak kanggo ngencengaké kimomo.
 Tabi
Tabiyaiku kaos kaki dawané nganti tekan betis. Kaos kaki iki dianggo nalika nganggo sandhal.
 Waraji
Waraji yaiku sandhal kang digawé saka anyaman tali dami.
 Zōri
Zōri yaiku sandhal tradhisional kang digawé saka kain utawa anyaman.

 Cathetan suku 

Rasukan Jepang
Kategori:Tembung lan pitembungan Jepang